ANUNŢ

din data de 29.11.2022

privind declanşarea unei proceduri de transfer la cerere,
pentru ocuparea a 2 posturi de funcționar public
din cadrul Agenției Naționale de Administrare a Bunurilor Indisponibilizate

Agenția Națională de Administrare a Bunurilor Indisponibilizate anunță declanșarea unei proceduri de transfer la cerere, pentru ocuparea a 2 posturi vacante de funcționar public, 
în temeiul prevederilor art. 502 alin. (1) lit. c) și art. 506 alin. (1) lit. b), alin. (2) - alin. (5) din Ordonanța de urgență a Guvernului nr.57/2019 privind Codul administrativ, cu modificările și completările ulterioare coroborate cu dispozițiile Ordonanței de urgență a Guvernului nr. 116/2022 , după cum urmează:

1. Serviciul suport operaţioal

•	Consilier, clasa I, grad profesional principal, în domeniul financiar – contabil cu atribuții de contabilitate şi buget (1 post);

•	Consilier achiziţii publice, clasa I, grad profesional superior (1 post).

Documente necesare şi dată limită:

Persoanele interesate sunt invitate să depună la sediul Agenției Naționale de Administrare a Bunurilor Indisponibilizate situat în București, bd. Regina Elisabeta, nr. 3, etj. 3, sector 3, cod poștal 030015 sau pe adresa de e-mail anabi@just.ro, în termen de 20 de zile de la publicarea prezentului anunț, următoarele documente:

a) cerere de transfer, conform modelului ataşat;
b) curriculum vitae, modelul comun european;
c) copia actului de identitate;
d) copii ale diplomelor de studii, certificatelor şi altor documente care atestă efectuarea unor specializări şi perfecţionări, raportat la cerinţele din fişa postului vacant;
e) copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice;
f) adeverinta medicală, care să ateste starea de sănătate corespunzătoare funcţiei publice solicitate; 
g) acordul privind prelucrarea datelor cu caracter personal, conform modelului atașat.

Copiile de pe actele de mai sus, se prezintă în copii legalizate sau însoţite de documentele originale, care se certifică de secretarul comisiei.

Candidații vor avea atribuții în cadrul proiectelor finanțate prin PNRR cât și în cadrul proiectelor aflate în derulare, cu finanțare externă nerambursabilă.

După expirarea termenului pentru depunerea candidaturilor, ulterior verificării dosarului/dosarelor de înscriere la porcedura de transfer la cerere, va fi organizat un interviu  pentru candidat/candidaţi, la o data şi locaţie care vor fi anunţate pe pe site-ul anabi@just.ro, secțiunea „Cariere ”.
Informații suplimentare se pot obține la tel.0372.573.000/int.113, fax:0372.271.435, e -mail:anabi@just.ro.

Condiții specifice de ocupare a funcțiilor publice vacante din cadrul Agenției Naționale de Administrare a Bunurilor Indisponibilizate:

•	Consilier,  clasa I, gradul profesional principal în domeniul financiar – contabil cu atribuții de contabilitate şi buget (1 post) 
   
 Condiţii specifice:
- studii  universitare de licență absolvite cu diplomă de licență sau echivalentă în domeniul economic;
-  vechime minim 5 ani în specialitatea studiilor necesare pentru ocuparea funcției publice vacante de consilier, gradul profesional principal;
- cunoştinţe operare PC;
- abilități şi aptitudini necesare: capacitate de analiză și sinteză, abilități de planificare, organizare, coordonare, comunicare şi relaţionare, de lucru în echipă, capacitatea de a lucra cu termene limită, asumarea responsabilităţii;
- candidatul nu figurează cu sancţiuni disciplinare aplicate acestuia şi care nu au fost  radiate în condiţiile legii.

•	Consilier achiziţii publice, clasa I, grad profesional superior (1 post).

 Condițiile specifice:
  - studii  universitare de licență absolvite cu diplomă de licență sau echivalentă în științe economice, juridice, administrative sau inginerești;
   -  vechime în specialitatea studiilor necesară exercitării funcției publice: minimum 7 ani;
   -  cunoștințe operare PC;
-  abilități şi aptitudini necesare: capacitate de analiză și sinteză, abilități de planificare, organizare, coordonare, comunicare şi relaționare, de lucru în echipă, capacitatea de a lucra cu termene limită, asumarea responsabilității;
 - candidatul nu figurează cu sancțiuni disciplinare aplicate acestuia şi care nu au fost radiate în condițiile legii.

Bibliografia şi tematică: 
Consilier,  clasa I, gradul profesional principal în domeniul financiar – contabil cu atribuții de contabilitate şi buget (1 post) 
•	Legea nr. 318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative;
•	Cadrul legal general privind finanţele publice: Dispoziţii generale. Principii si reguli bugetare (Legea nr. 500/2002);
•	Organizarea si conducerea contabilităţii (Legea nr. 82/1991);
•	Aprobarea, depunerea si componenta situaţiilor financiare; Principii contabile; Activele curente (OMFP nr.1917/2005).
•	Angajarea cheltuielilor publice ; Plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale (OMFP nr.1792/2002).

Consilier achiziţii publice, clasa I, grad profesional superior (1 post)

•	Legea nr. 318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative;
•	Achiziţiile publice în România: Principiile în achiziţiile publice. Planificarea și pregătirea realizării achiziţiei publice. Modalități de atribuire. Procedurile de atribuire. Criterii de calificare și selecție. Criterii de atribuire. DUAE-Documentul Unic de Achizitie European. Strategia de contractare. Derularea procedurii de atribuire: Licitatie deschisă. Stabilirea garanției de participare. Comisia de evaluare si atributiile acesteia. Realizarea achizitiei publice: Achiziția directă.Modificarea contractului de achiziţie publică/acordului-cadru (Legea nr. 98/2016); 
•	Hotărârea Guvernului nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice.